সিনেমার মূল আকর্ষণ অনেক সময় গানে থাকে। এই সিনেমার গানগুলো খুব মুখে মুখে শোনা না গেলেও লিরিক্স বেশ বাস্তব সম্মত । ছবির আবহসঙ্গীত পরিচালনা করেছেন কোলকাতার ইন্দ্রদীপ আর সঙ্গীৎ পরিবেশন করেছেন অর্ণব, ফুয়াদ, হাবিব ও চিরকুট ব্যান্ড। অর্ণবের “প্রাণের শহর” দিয়ে ঢাকার বিভিন্ন লোকেশন দিয়ে চিত্রায়ন খুব মুগ্ধ করেছে । জেলখানায় চিরকুটের “দুনিয়া” আর কোরিওগ্রাফি ছিল অসাধারণ। চঞ্চল-নাবিলার রোমান্টিক সিন পূর্ণতা পেয়েছে হাবিব-অন্বেষা জুটির “ধীরে ধীরে যাও সময়” গানটিতে । ফুয়াদের কন্ঠে “লাগ ভেলকি লাগ” আয়নাবাজিকে গতিশীল করেছে নির্দ্বিধায়।